Oficiālais Vēstnesis 140 E , 09/06/2005 Lpp. 0163 - 0164



P6_TA(2004)0016 Vojvodina: vardarbība pret mazākumtautībām Eiropas Parlamenta Rezolūcija par vardarbību pret mazākumtautībām Vojvodinā Eiropas Parlaments, - ņemot vērā savas iepriekšējās rezolūcijas par Serbiju un Melnkalni un Dienvidslāviju, - ņemot vērā savas 2002. gada 7.novembra [1] un 2003. gada 20. novembra [2] rezolūcijas par Komisijas ikgadējiem ziņojumiem par stabilizācijas un asociācijas procesu Dienvidaustrumeiropā, - ņemot vērā Reglamenta 115.panta 5. punktu, A. ņemot vērā ES centienus veicināt demokratizāciju un cilvēktiesību un mazākumtautību tiesību ievērošanu Serbijas Republikā un Serbijas un Melnkalnes Valsts Savienībā, B. ņemot vērā atkārtoto vardarbību pret mazākumtautībām Vojvodinā, un it īpaši pret ungāru mazākumtautību pēdējos mēnešos, C. apzinoties faktu, ka nesen ir saņemti pierādījumi par vardarbības turpināšanos pret ungāru izcelsmes Serbijas pilsoņiem vairākās Vojvodinas provinces pilsētās, piemēram: daudzās pilsētās apgānīti kapakmeņi, izplatās pret ungāriem vērsti grafiti, dedzināts Ungārijas Republikas valsts karogs, policijas fiziska agresija pret ungāru mazākumtautību pārstāvošo mēru, D. ievērojot, ka, lai gan šo incidentus var uztvert kā vietējus vai izolētus, pastāv draudi, ka tie varētu izplatīties dažādos virzienos, E. tā kā iepriekšējā pusotra gada laikā Serbijas centrālās un vietējās varasiestādes nav nodrošinājušas cilvēku pamattiesību ievērošanu, ieskaitot mazākumtautību pamattiesības, un nav saukušas vainīgos pie atbildības, F. izsakot bažas par to, ka Serbijas varasiestādes pārsvarā nepievērš uzmanību vardarbībai, bieži uzskatot to par vandālismu un atsakoties atzīt nacionālistiskus vai sektantiskus motīvus, G. tā kā ES un tās dalībvalstis pastāvīgi aicina ievērot pamatvērtības un mazākumtautību tiesības visā reģionā, H. atzīmējot Belgradas varasiestāžu nesenos pasākumus šīs nopietnās situācijas risināšanai un gaidot no tām konkrētākus pasākumus, 1. izsaka nopietnas bažas par atkārtotiem cilvēktiesību pārkāpumiem Vojvodinas provincē; 2. aicina Serbijas Republikas un Serbijas un Melnkalnes Valsts Savienības varasiestādes atzīt šos vardarbības aktus par kriminālnoziegumiem saskaņā ar spēkā esošajiem tiesību aktiem un uzsver tūlītējas un efektīvas darbības svarīgumu, lai līdzīgi notikumi nepaliktu bez ievērības un tiktu novērsti nākotnē; 3. atgādina Serbijas Republikas un Serbijas un Melnkalnes Valsts Savienības valdībām, ka brīvības, demokrātijas, cilvēktiesību un mazākumtautību tiesību un pamatbrīvību, kā arī tiesiskuma principu ievērošana ir viens no Stabilizācijas un asociācijas procesa pamatprincipiem un priekšnoteikums nākotnes attiecībām ar ES, tostarp sakārtotas attiecības ar visām kaimiņvalstīm; 4. aicina Vojvodinas Reģionālo asambleju steidzami pievērsties šiem jautājumiem un izveidot tādu politisko klimatu, kas palīdz risināt visu pilsoņurūpes un centienus, kā arī nodrošina reģionā drošību un tiesiskumu; 5. aicina Priekšsēdētāju konferenci pilnvarot tā delegāciju attiecībām ar Albāniju, Bosniju un Hercegovinu, Serbiju un Melnkalni (ieskaitot Kosovu) nosūtīt uz provinci faktu meklēšanas misiju un ziņot Ārlietu komitejai un tās Cilvēktiesību apakškomitejai par turpmāku darbību vajadzību; 6. aicina Padomi un Komisiju rūpīgi vērot notikumu attīstību Vojvodinā,kāarī izmantot ES politiskās sviras, lai pievērstu šim jautājumam visu Serbijas Republikas un Serbijas un Melnkalnes Valsts Savienības varasiestāžu uzmanību; 7. uzdod tā priekšsēdētājam nosūtīt šo rezolūciju Serbijas Republikas un Serbijas un Melnkalnes Valsts Savienības valdībām un parlamentiem, Vojvodinas provinces varasiestādēm, Dienvidaustrumeiropas Stabilitātes pakta īpašajam koordinatoram un EDSO. [1] OV C 16 E, 22.01.2004., 98. lpp. [2] OV C 87 E, 07.04.2004., 521.lpp. --------------------------------------------------